04/04/2016 | Administración LocalMunicipal
Cariño
Aprobación definitiva da Ordenanza fiscal reguladora da taxa por instalación de caixeiros automáticos nas fachadas dos inmobles con acceso directo dende a vía pública

ANUNCIO Ao non presentarse reclamacións durante o prazo de exposición ao público queda automáticamente elevado a definitivo o Acordo plenario inicia do Concello de Cariño de data 2 de febreiro de 2016, sobre ordenanza fiscal reguladora da taxa por instalación de caixeiros automáticos nas fachadas dos inmobles con acceso directo dende a vía pública, cuxo texto definitivo se fai público en cumprimento do artigo 17.4 do texto refundido da Lei reguladora das facendas locais aprobado por Real decreto lexislativo 2/2004, do 5 de marzo. “ORDENANZA FISCAL REGULADORA DA TAXA POR INSTALACIÓN DE CAIXEIROS AUTOMÁTICOS NAS FACHADAS DOS INMOBLES CON ACCESO DIRECTO DENDE A VÍA PÚBLICA Artigo 1.–Fundamento e obxecto. A presente Ordenanza queda establecida en uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases de réxime local, e de conformidade co disposto nos artigos 15 ao 20 e o artigo 57 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, este Concello establece taxas por instalación de caixeiros automáticos nas fachadas dos inmobles con acceso directo dende a vía pública. Artigo 2.–Feito imponible.1.–Constitúe o feito imponible da taxa o aproveitamento especial do dominio público que comporta a instalación polas entidades bancarias de caxeiros automáticos e demáis aparatos de que se serven as entidades financieiras para prestar os seus servizos nas fachadas dos inmobles, con acceso directo dende a vía pública.2.–A obriga de contribuír nace polo outorgamento da licenza administrativa ou dende que se realice o aproveitamento se se fixera sen a correspondente licenza. Artigo 3.–Suxeitos pasivos.1.–Son suxeitos pasivos de esta taxa as persoas físicas ou xurídicas e as entidades que se sinalan no artigo 35.4 da Lei Xeral Tributaria a cuxo favor se outorguen as licenzas ou quenes se beneficien do aproveitamento, se se procedeu sen a oportuna autorización e en calquera caso, a entidade financieira titular do caixeiro automático.2.–Será substituto o suxeito pasivo que, por imposición da lei e en lugar do contribuínte, está obrigado a cumprir a obriga tributaria principal, así como as obrigas formais inherentes á mesma. O sustituto poderá esixir do contribuínte o importe das obrigas tributarias satisfeitas, agás que a lei sinale outra cousa. Artigo 4.–Responsables. Serán responsables solidarios e responsables subsidiarios da débeda tributaria as persoas físicas e xurídicas citadas nos artigos 42 e 43 da Lei 58/2003, do 17 decembro, xeral tributaria. Artigo 5.–Cota tributaria.1.–A cota tributaria da taxa regulada nesta Ordenanza será de 1.361,93 euros/ano, por cada caixeiro automático. Artigo 5.–Exencións da taxa. Non se admite beneficio tributario algún, agás a favor do Estado e os demais entes públicos territoriais ou institucionais ou como consecuencia do establecido nos tratados ou acordos internacionais (artigo 18 da lei 8/1999, do 13 de abril, de taxas e prezos públicos), agás a posiblidade de terse en conta criterios xenéricos de capacidade económica dos suxeitos obrigados a satisfacelas. Artigo 6.–Remuneración e período impositivo.1.–As persoas ou entidades interesadas na concesión de aproveitamentos regulados nesta Ordenanza deberán solicitar previamente a correspondente licenza para a súa instalación, e formular declaración na que conste a ubicación do aproveitamento.2.–Os servizos técnicos deste Concello comprobarán as declaracións formuladas polos interesados, concedéndose as autorizacións cando proceda.3.–Unha vez concedida a licenza ou se proceda ao aproveitamento sen outorgarse aquéla, o Concello xirará liquidación tributaria que corresponda, sen que este feito presupoña a concesión de licenza algunha.4.–O aproveitamento entenderáse prorrogado mentres non se presente a baixa debidamente xustificada e por escrito polo interesado. A presentación da baixa surtirá efectos a partir do primeiro día do trimestre natural seguinte ao da efectiva retirada do caixeiro automático. A non presentación do escrito de baixa determinará a obriga de continuar aboando a taxa. Artigo 7.–Período impositivo e devengo.1.–O período impositivo comprenderá o ano natural, agás nos supostos de inicio ou cese do aproveitamento especial, en cuxo caso, o período impositivo axustaráse a esta circunstancia co conseguinte prorrateo da cota, calculándose as tarifas proporcionalmente ao número de trimestres naturais que resten para rematar o ano incluído o de comezo do aproveitamento especial. Así mesmo, e en caso de baixa por cese no aproveitamento, as tarifas serán prorrateables por trimestres naturais, excluído aquel no que se produza dito cese. A tal fin. Os suxeitos pasivos poderán solicitar a devolución da parte da cota correspondente aos trimestres naturais nos que non se producira o aproveitamento citado.2.–A xestión, liquidación, inspección e recadación desta taxa realizarase segundo o disposto na Lei 58/2003, do 17 de decembro, Xeral Tributaria, e nas demais Leis reguladoras da materia, así como nas disposicións ditadas para o seu desenvolvemento. Este ingreso terá carácter de depósito previo, de conformidade co disposto no artigo 26.1 a) do texto refundido da Lei reguladora das facendas locais, quedando elevado a definitivo ao concederse a licenza correspondente.3.–Nos sucesivos exercicios, a taxa liquidaráse por medio de padrón de cobro períodico por recibo, nos prazos que determine, cada ano, a Corporación. Artigo 8.–Infraccións e sancións. En todo o relativo á cualificación de infraccións tributarias, así como das sancións que a estas correspondan en cada caso, estarase ao disposto nos artigos 181 e seguintes da Lei 58/2003, do 17 de decembro, xeral tributaria, e demáis lexislación aplicable, conforme ao que dispón o artigo 11 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. DISPOSICIÓN ADICIONAL ÚNICA Para todo o non previsto na presente ordenanza, será de aplicación o establecido no Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais; a Lei 58/2003, do 17 de decembro, xeral tributaria; a Lei 8/1989, do 13 de abril, de taxas e prezos públicos; a Lei 7/1985, do 2 de abril, reguladora das bases de réxime local. DISPOSICIÓN FINAL ÚNICA A presente ordenanza fiscal entrará en vigor o mesmo día da súa publicación no Boletín Oficial da Provincia, permanecendo en vigor ata que se acorde a súa modificación ou derrogación expresa”. Cariño, 28 de marzo de 2016. O ALCALDE ASDO.: JOSÉ M. ALONSO PUMAR